|  |  |  |  |
| --- | --- | --- | --- |
| ИСПОЛНИТЕЛЬНЫЙ КОМИТЕТ  ГОРОДА НИЖНЕКАМСКА  РЕСПУБЛИКИ ТАТАРСТАН | Herb | | ТАТАРСТАН РЕСПУБЛИКАСЫ  ТҮБӘН КАМА ШӘҺӘРЕ  БАШКАРМА КОМИТЕТЫ |
| пр. Строителей, д. 12, г. Нижнекамск, 423570 | Төзүчеләр пр., 12 нче йорт, Түбән Кама шәһәре, 423570 |
| РАСПОРЯЖЕНИЕ  № 315 | | БОЕРЫК  31 июль 2019 ел | |

|  |
| --- |
| Түбән Кама шәһәре башкарма комитеты җитәкчесе урынбасары вазыйфасын биләүгә конкурс турында |

«Россия Федерациясендә муниципаль хезмәт турында» 2007 елның 2 мартындагы 25-ФЗ номерлы Федераль закон, «Муниципаль хезмәт турында Татарстан Республикасы кодексы» 2013 елның 25 июнендәге 50-ТРЗ номерлы Татарстан Республикасы Законы нигезендә, Түбән Кама шәһәр Советының «Татарстан Республикасы Түбән Кама муниципаль районы Түбән Кама шәһәре муниципаль берәмлегендә муниципаль хезмәтнең вакантлы муниципаль вазыйфасын биләүгә конкурс турындагы Нигезләмәне раслау хакында» 2006 елның 13 октябрендәге 26 номерлы карары нигезендә, Түбән Кама шәһәр Советының «Татарстан Республикасы Түбән Кама муниципаль районының Түбән Кама шәһәрендә муниципаль хезмәт турындагы Нигезләмәне раслау турында» 2016 елның 21 мартындагы 13 номерлы карарына таянып йөклим:

1. Түбән Кама шәһәре башкарма комитеты җитәкчесе урынбасары вакантлы муниципаль хезмәт вазыйфасын биләүгә конкурс үткәрергә (алга таба – вазыйфа).

Вазыйфа биләүгә конкурс уздыру датасын 2019 елның 22 августында билгеләргә, конкурсны үткәрү вакыты 18:00 сәгать, конкурсны үткәрү урыны итеп, Түбән Кама шәһәре, Төзүчеләр проспекты, 12 йорт, 108 кабинет адресы буенча урнашкан Советлар йорты бинасын билгеләргә.

2. Расларга:

2.1. Вазыйфа биләүгә конкурс үткәрү комиссиясе составы (1-нче кушымта).

2.2. 2-нче кушымта нигезендә вазыйфа биләүгә конкурс үткәрү шартлары.

3. Әлеге боерыкны «Нижнекамская правда» һәм «Туган Як» газеталарында бастырырга, шулай ук Түбән Кама муниципаль районының рәсми сайтында урнаштырырга.

4. Әлеге боерыкның үтәлешен тикшереп торуны үз өстемдә калдырам.

Җитәкче Д.И. Баландин

Татарстан Республикасы Түбән Кама шәһәре башкарма комитетының

2019 елның 31-нче июль

315-нче номерлы боерыгы белән расланган

1-нче кушымта

Түбән Кама шәһәре башкарма комитеты җитәкчесе урынбасары муниципаль хезмәт вазыйфасын биләүгә конкурс үткәрү буенча

КОМИССИЯ СОСТАВЫ

|  |  |  |
| --- | --- | --- |
| Баландин  Денис Иван улы | - | Түбән Кама шәһәре башкарма комитеты җитәкчесе, комиссия рәисе; |
| Долотказина  Эльвира Рәфгать кызы | - | Түбән Кама шәһәре Мэры урынбасары, комиссия әгъзасы; |
| Сафин  Артур Рафис улы | - | Түбән Кама муниципаль район Советы аппарат җитәкчесе, комиссия рәисе урынбасары (килешү буенча); |
| Шамбазова  Гөлгенә Камил кызы | - | Түбән Кама муниципаль район Советы оештыру-кадрлар бүлеге җитәкчесе урынбасары, комиссия секретаре (килешү буенча). |
| Комиссия әгъзалары: |  |  |
| Умников  Александр Виталий улы | - | Түбән Кама муниципаль район Советы хокук бүлеге җитәкчесе, комиссия әгъзасы (килешү буенча); |
| Моржин  Николай Сергей улы | - | Түбән Кама муниципаль районы Иҗтимагый советы әгъзасы (килешү буенча); |
| Китанов  Григорий Леонид улы | - | Ветераннарның җирле иҗтимагый оешмасы рәисе (Түбән Кама районы сугыш, хезмәт, кораллы көчләр һәм хокук саклау органнары пенсионерлары), комиссия әгъзасы. |

Татарстан Республикасы Түбән Кама шәһәре башкарма комитетының

2019 елның 31-нче июль

315-нче номерлы боерыгы белән расланган

2-нче кушымта

Түбән Кама шәһәре башкарма комитеты җитәкчесе урынбасары муниципаль хезмәт вазыйфасын биләүгә конкурс үткәрү

ШАРТЛАРЫ

1. Конкурс үткәрү датасы: 2019 елның 22 августы.

2. Конкурс үткәрү вакыты: 18 сәгать 00 минут.

3. Конкурс үткәрү урыны: Түбән Кама шәһәре, Төзүчеләр проспекты, 12 йорт, 108 кабинет, тел.: 42-39-03.

4. Гаризалар һәм конкурс документлары бирү урыны: Түбән Кама шәһәре, Төзүчеләр проспекты, 12 йорт, 108 кабинет адресы буенча урнашкан Советлар йорты бинасы, ял һәм бәйрәм көннәреннән тыш, көн саен 8 сәгатьтән 17 сәгатькә кадәр (төшке аш 12:00 сәгатьтән 13:00 сәгатькә кадәр). Тапшырылган документларны кабул итү һәм тикшерү конкурс комиссиясе секретаре тарафыннан башкарыла.

5. Конкурста катнашу өчен гариза һәм конкурс документлары 2019 елның 3 августыннан 2019 елның 22 августын да кертеп кабул ителә.

6. Түбән Кама шәһәре башкарма комитеты җитәкчесе урынбасары вазыйфасына дәгъвачыларга квалификацион таләпләр:

- югары белем булу;

- муниципаль хезмәт стажы кимендә ике ел яки белгечлек, әзерлек юнәлеше буенча дүрт елдан ким булмаган эш стажы;

- шәхси компьютер белән идарә итү күнекмәләре.

7. Конкурста катнашырга теләгән затлар конкурс комиссиясенә гариза бирәләр, аңа түбәндәге документлар теркәлергә тиеш:

- 4 х 6 фотосурәт теркәлгән шәхси тутырылган һәм имзаланган анкета, автобиография;

- паспорт яки аны алмаштыручы документ күчермәсе;

- ИНН күчермәсе;

- иминият пенсия таныклыгы күчермәсе;

- кирәкле һөнәри белем бирүне, эш стажын һәм квалификацияне раслый торган документлар;

- һөнәри белем турындагы документлар күчермәләре, шулай ук граждан теләге буенча өстәмә һөнәри белем бирү турында, гыйльми дәрәҗә бирү турында, гыйльми исем бирү турында эш (хезмәт) урыны буенча нотариаль яки кадрлар хезмәтләре тарафыннан расланган күчермәләр;

- эш (хезмәт) урыны буенча нотариаль яки кадрлар хезмәтләре тарафыннан расланган гражданның хезмәт эшчәнлеген раслаучы хезмәт кенәгәсе һәм башка документлар күчермәсе;

- 2018 елның 1 гыйнварыннан 2018 елның 31 декабренә кадәрге чорда салым салу объектлары булып торган алынган керемнәр һәм милек хокукында булган мөлкәт турында мәгълүматлар;

- муниципаль хезмәткә керергә комачаулаучы авыруның булмавы турында медицина учреждениесе бәяләмәсе.

8. Гариза тапшырган затка, аларның исемлеген һәм аны алу датасын күрсәтеп, документлар кабул итү турында расписка бирелә.

9. Аның вакантлы вазыйфаның квалификация таләпләренә туры килмәве белән бәйле рәвештә, шулай ук муниципаль хезмәткә керү һәм аны узу өчен муниципаль хезмәт турындагы законнар белән билгеләнгән чикләүләргә бәйле рәвештә, граждан конкурста катнашуга кертелми.

Вазыйфа биләүгә конкурста катнашуга кертүдән баш тарткан очракта, граждан әлеге карарга законда билгеләнгән тәртиптә шикаять бирергә хокуклы.

Вазыйфа биләүгә конкурста катнашучы теләсә кайсы вакытта үз гаризасын кире алырга хокуклы.

10. Тапшырылган документларны кабул итү һәм тикшерү конкурс комиссиясе секретаре тарафыннан башкарыла.

11. Документларны вакытында тапшырмау, аларны тулы күләмдә яки рәсмиләштерү кагыйдәләрен бозып тапшыру гражданнан аларны кабул итүдән баш тарту өчен нигез булып тора.